
100                                                                                                                                    DR 31.10.2016                                    

 

Baru-baru ini saya diberitahu ada pensyarah-pensyarah di kalangan fakulti 
perubatan di sebuah universiti telah diberitahu bahawa Surat Warta untuk pensyarah-
pensyarah Fakulti Perubatan sebagai pakar yang dikeluarkan oleh universiti adalah tidak 
sah dan mereka tidak layak untuk menerima elaun pakar. Walaupun amalan ini, 
pengiktirafan sebagai pakar di IPTA selalunya dibuat oleh universiti dan amalan ini 
merupakan amalan biasa sejak penubuhan Fakulti Perubatan yang pertama di Universiti 
Malaya berpuluh-puluh tahun yang lalu.  

Akan tetapi mengikut general order, peraturan am, Surat Warta untuk pakar 
perubatan hanya boleh dikeluarkan oleh pengarah perubatan atau director general 
Kementerian Kesihatan Malaysia. Jadi kini, kita ada satu masalah berkenaan dengan 
gazettement of specialist, pewartaan pakar perubatan. Tiga mekanisme wujud serentak 
untuk pendaftaran pakar perubatan iaitu di IPTA, dikeluarkan oleh naib canselor, oleh pihak 
universiti. Di Kementerian Kesihatan, Surat Warta dikeluarkan oleh pengarah perubatan 
melalui Surat Warta dan pakar-pakar yang luar daripada IPTA, yang luar daripada 
Kementerian Kesihatan boleh daftar sebagai pakar melalui Academy of Medicine Malaysia 
melalui National Specialist Register. Jadi ada tiga mekanisme yang berjalan serentak.  

Sebenarnya apabila Dewan yang mulia ini meluluskan pindaan Akta Perubatan 
1971 pada tahun 2012 fasal 14C telah memberi kuasa kepada Majlis Perubatan untuk 
mendaftar pakar. Saya pernah bangkitkan soalan ini sebelum ini dan saya diberitahu 
bahawa kementerian memang bekerjasama dengan Academy of Medicine Malaysia untuk 
uruskan National Specialist Register ini tetapi sepatutnya kuasa untuk daftar pakar adalah 
di tangan Majlis Perubatan Malaysia. That is the only organization which should register 
specialist, dengan izin. 

Jadi bilakah pindaan tersebut, pindaan terhadap Akta Perubatan 1971 ini akan 
berkuat kuasa? Dalam isu IPTA ini, bagaimanakah Kementerian Kesihatan dapat 
membantu pensyarah-pensyarah di IPTA di mana pewartaan mereka yang dibuat oleh 
pihak universiti yang selama ini tidak sah mengikut peraturan am boleh membantu mereka 
menyelesaikan masalah ini? Jadi saya harap isu-isu ini dapat diberi perhatian dan diberi 
tindakan yang sewajarnya. Saya Yang Berhormat Gopeng, tolak Belanjawan 2017. Sekian 
terima kasih.  

Timbalan Yang di-Pertua [Dato' Sri Haji Ismail bin Haji Mohamed Said]: Ya, 
Yang Berhormat Sik.  

 

7.16 mlm. 

Dr. Mansor bin Haji Abd. Rahman [Sik]: Assalamualaikum warahmatullahi 
wabarakatuh. Salam sejahtera, salam 1Malaysia... [Membaca sepotong doa] Dan Allah 
berfirman… [Membaca sepotong ayat al-Quran] Ertinya, “Sesungguhnya Allah menyuruh 
kamu menyampaikan amanat kepada yang berhak menerimanya dan apabila menetapkan 
hukum di antara manusia supaya kamu menetapkan dengan adil. Sesungguhnya Allah 
memberi pengajaran yang sebaik-baiknya kepada kamu. Sesungguhnya Allah adalah Maha 
Mendengar lagi Maha Melihat”.  

Terima kasih Tuan Yang di-Pertua. Terima kasih kerana memberi peluang kepada 
saya untuk bercakap dalam membahas Bajet 2017 ini. Kepada penduduk kawasan saya, 
saya ingin memberitahu bahawa pada hari ini, saya akan bercakap mengenai perbahasan 
dasar manakala untuk hal ehwal kawasan, saya akan bercakap dalam perbahasan pada 
peringkat Jawatankuasa. Tuan Yang di-Pertua, Dewan yang mulia ini sedang 
membahaskan Rang Undang-undang Perbekalan 2017, satu rang undang-undang yang 
begitu penting yang akan kita bahaskan saban tahun. Ini adalah soal pengurusan ekonomi 
negara. Satu hal yang serius yang merangkumi pengurusan pendapatan dan perbelanjaan 
negara demi memastikan matlamat utama iaitu kepentingan negara dilindungi dan 
kesejahteraan rakyat didahului. 

Tuan Yang di-Pertua, seperti apa yang telah ditekankan oleh Yang Amat 
Berhormat Menteri Kewangan semasa membentangkan bajet minggu lepas, terdapat 
cabaran dan kekangan yang dihadapi oleh negara dan kerajaan dari semasa ke semasa. 
Langkah-langkah dan strategi yang diambil oleh pihak kerajaan adalah berdasarkan fakta-
fakta ekonomi sedia ada.  



Baru-baru ini saya diberitahu ada pensyarah-pensyarah di kalangan fakulti perubatan di sebuah universiti telah diberitahu bahawa Surat Warta untuk pensyarah- pensyarah Fakulti Perubatan sebagai pakar yang dikeluarkan oleh universiti adalah tidak sah dan mereka tidak layak untuk menerima elaun pakar. Walaupun amalan ini, pengiktirafan sebagai pakar di IPTA selalunya dibuat oleh universiti dan amalan ini merupakan amalan biasa sejak penubuhan Fakulti Perubatan yang pertama di Universiti Malaya berpuluh-puluh tahun yang lalu. Akan tetapi mengikut general order, peraturan am, Surat Warta untuk pakar perubatan hanya boleh dikeluarkan oleh pengarah perubatan atau director general Kementerian Kesihatan Malaysia. Jadi kini, kita ada satu masalah berkenaan dengan gazettement of specialist, pewartaan pakar perubatan. Tiga mekanisme wujud serentak untuk pendaftaran pakar perubatan iaitu di IPTA, dikeluarkan oleh naib canselor, oleh pihak universiti. Di Kementerian Kesihatan, Surat Warta dikeluarkan oleh pengarah perubatan melalui Surat Warta dan pakar-pakar yang luar daripada IPTA, yang luar daripada Kementerian Kesihatan boleh daftar sebagai pakar melalui Academy of Medicine Malaysia melalui National Specialist Register. Jadi ada tiga mekanisme yang berjalan serentak. Sebenarnya apabila Dewan yang mulia ini meluluskan pindaan Akta Perubatan 1971 pada tahun 2012 fasal 14C telah memberi kuasa kepada Majlis Perubatan untuk mendaftar pakar. Saya pernah bangkitkan soalan ini sebelum ini dan saya diberitahu bahawa kementerian memang bekerjasama dengan Academy of Medicine Malaysia untuk uruskan National Specialist Register ini tetapi sepatutnya kuasa untuk daftar pakar adalah di tangan Majlis Perubatan Malaysia. That is the only organization which should register specialist, dengan izin. Jadi bilakah pindaan tersebut, pindaan terhadap Akta Perubatan 1971 ini akan berkuat kuasa? Dalam isu IPTA ini, bagaimanakah Kementerian Kesihatan dapat membantu pensyarah-pensyarah di IPTA di mana pewartaan mereka yang dibuat oleh pihak universiti yang selama ini tidak sah mengikut peraturan am boleh membantu mereka menyelesaikan masalah ini? Jadi saya harap isu-isu ini dapat diberi perhatian dan diberi tindakan yang sewajarnya. Saya Yang Berhormat Gopeng, tolak Belanjawan 2017. Sekian terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Sik. 7.16 mlm. Dr. Mansor bin Haji Abd. Rahman [Sik]: Assalamualaikum warahmatullahi wabarakatuh. Salam sejahtera, salam 1Malaysia... [Membaca sepotong doa] Dan Allah berfirman... [Membaca sepotong ayat al-Quran] Ertinya, "Sesungguhnya Allah menyuruh kamu menyampaikan amanat kepada yang berhak menerimanya dan apabila menetapkan hukum di antara manusia supaya kamu menetapkan dengan adil. Sesungguhnya Allah memberi pengajaran yang sebaik-baiknya kepada kamu. Sesungguhnya Allah adalah Maha Mendengar lagi Maha Melihat". Terima kasih Tuan Yang di-Pertua. Terima kasih kerana memberi peluang kepada saya untuk bercakap dalam membahas Bajet 2017 ini. Kepada penduduk kawasan saya, saya ingin memberitahu bahawa pada hari ini, saya akan bercakap mengenai perbahasan dasar manakala untuk hal ehwal kawasan, saya akan bercakap dalam perbahasan pada peringkat Jawatankuasa. Tuan Yang di-Pertua, Dewan yang mulia ini sedang membahaskan Rang Undang-undang Perbekalan 2017, satu rang undang-undang yang begitu penting yang akan kita bahaskan saban tahun. Ini adalah soal pengurusan ekonomi negara. Satu hal yang serius yang merangkumi pengurusan pendapatan dan perbelanjaan negara demi memastikan matlamat utama iaitu kepentingan negara dilindungi dan kesejahteraan rakyat didahului. Tuan Yang di-Pertua, seperti apa yang telah ditekankan oleh Yang Amat Berhormat Menteri Kewangan semasa membentangkan bajet minggu lepas, terdapat cabaran dan kekangan yang dihadapi oleh negara dan kerajaan dari semasa ke semasa. Langkah-langkah dan strategi yang diambil oleh pihak kerajaan adalah berdasarkan fakta- fakta ekonomi sedia ada.